b'\n_START_ARTICLE_\nUdo Ulfkotte\n_START_SECTION_\nEluk\xc3\xa4ik\n_START_PARAGRAPH_\nUdo Ulfkotte s\xc3\xbcndis kristlikus perekonnas, kuid 21-aastaselt sai temast ateist. Ta \xc3\xb5ppis Freiburgi ja Londoni \xc3\xbclikoolis \xc3\xb5igusteadust ja poliitikat, t\xc3\xb6\xc3\xb6tas Helmut Kohli valitsuses n\xc3\xb5unikuna. Aastatel 1986\xe2\x80\x931998 elas ta paljudes islamiriikides, 1999\xe2\x80\x932003 oli Konrad Adenaueri Fondi t\xc3\xb6\xc3\xb6taja. Ulfkotte andis v\xc3\xa4lja ajakirja Whistleblower, mis r\xc3\xa4\xc3\xa4gib Saksa meedias kajastamata teemadest. 2008. aastal kavatses Udo Ulfkotte osaleda Hamburgi kohalike omavalitsuste valimistel Saksamaa Keskerakonna nimekirjas, kuid loobus sellest hiljem. Ulfkotte oli seotud saksa parempoolsete organisatsiooniga Pax Europa. Pax Europa ja Ulfkotte olid liikumapanevaks j\xc3\xb5uks Br\xc3\xbcsselis 11. septembril 2007 toimunud protestimeeleavaldusel loosungiga "Peatage Euroopa islamiseerumine".\n_START_SECTION_\nRaamat "Ostetud ajakirjanikud"\n_START_PARAGRAPH_\n2014. aasta oktoobris andis Udo Ulfkotte intervjuu telekanalile Russia Today, kus ta paljastas, et Luure Keskagentuur tegeleb ajakirjanike t\xc3\xb6\xc3\xb6lev\xc3\xb5tmise ja neile altk\xc3\xa4emaksu andmisega, et need omakorda tegeleksid Ameerika \xc3\x9chendriikide \xc3\xbclistamisega massimeedias. Sellest kirjutab ta ka oma raamatus "Gekaufte Journalisten" ("Ostetud ajakirjanikud"), mis ilmus samal aastal.'